stanford-oval/wikipedia huggingface dataset:
As Slow as Possible
Kesto

Teosta esitettiin Trossingenissa vuonna 1997, jolloin musiikkitieteilijä Heinz-Klaus Metzger kysyi: ”Kun tiedetään, että uruilla soitettu sävel voi soida äärettömän pitkään, miten kauan voisi kestää ASLSP:n kaltainen teos, jonka pituutta ei ole määritelty?” Urkumusiikin professori Hans-Ola Ericsson vastasi, että teos kestäisi yhtä kauan kuin urutkin. Toiset ehdottivat, että esityksen tulisi kestää tuhat vuotta, mutta Saksassa puheita tuhatvuotisista hankkeista pidetään sopimattomina. Eräs paikalla ollut teologi esitti, että musikantin olisi soitettava, kunnes hän kuolee soittimensa ääreen, mutta vapaaehtoisten muusikoiden löytäminen ei vaikuttanut todennäköiseltä.
Kun teokselle suunniteltiin äärimmäisen pitkäkestoista esitystä Pyhän Burchardin kirkossa Halberstadtissa, kävi ilmi, että historian ensimmäiset urut, joissa oli nykyaikainen koskettimisto, oli rakennettu samassa kirkossa 639 vuotta aiemmin. Sillä perusteella Halberstadtin esityksen kestoksi määriteltiin 639 vuotta.
Esitys

Soitto alkoi Halberstadtissa 5. syyskuuta 2001, Cagen syntymäpäivänä. Mitään ei kuitenkaan kuulunut, koska sävellyksen alussa on tauko. Tauko kesti 20 kuukautta. Ensimmäiset sävelet soivat vasta 5. helmikuuta 2003. Myöhemmin selvisi, että tauon kesto oli laskettu väärin, ja sen olisi todellisuudessa pitänyt kestää 28 kuukautta. Siten jo esityksen ensimmäinen sävel soitettiin väärin. Sävel vaihtui viimeksi 5. helmikuuta 2024 ja vaihtuu seuraavan kerran 5. elokuuta 2026.
Esityksessä sävel vaihtuu tavallisesti kerran vuodessa. Kiireisenä vuonna 2006 sävel vaihtui peräti kahdesti. Vaihto tapahtuu aina kuukauden viidentenä päivänä. Vuodesta 2012 lähtien on soinut alennettu d-sävel, jonka on määrä soida vielä vuoteen 2071. Teoksessa on kahdeksan osaa, joista jokainen kestää noin 71 vuotta. Osien järjestystä ei ole vielä päätetty. Ainakin yhdessä osassa on kertaus.
Teosta soitetaan uruilla, jotka on rakennettu esitystä varten. Pienet hiekkasäkit painavat urkujen koskettimia alas. Koko teoksen soittamiseen tarvittaisiin 89 pilliä, mutta siihen hankkeella ei ollut varaa. Niinpä hankittiin pienempi, yhdeksän pillin soitin, jota rakennetaan ja puretaan sitä mukaa kun teos etenee. Esimerkiksi 5. toukokuuta 2006 eräs teoksen sointu lakkasi, joten kaksi pilleistä poistettiin, jolloin sadan hengen turistijoukko saapui kaupunkiin seuraamaan tapahtunutta.
Aurinkokennojen ja generaattorin avulla pyritään takaamaan, ettei soitto koskaan katkea. Naapurien yörauhan turvaamiseksi urkuihin on asennettu pleksilasinen suojakotelo.
Esitystä rahoitetaan yksityisin lahjoituksin. Lahjoittajat voivat kustantaa esityksestä yhden vuoden ja saada vastineeksi nimensä laattaan kirkon seinälle. Hanke on kuitenkin ajautunut talousvaikeuksiin ja saattaa päättyä ennen aikojaan. Lisärahoitusta on yritetty kerätä myymällä lippuja konsertin loppuhuipennukseen 4. syyskuuta 2640.
Aiheesta muualla

Halberstadtin urkuprojektin nettisivut (saksaksi)
Halberstadtin urkujen rakentaja
Sävel vaihtuu 5.9.2020 (videotallenne)
Sävel vaihtuu 5.2.2022 (videotallenne)
Pyhän Burchardin kirkko rakennettiin vuoden 1050 tienoilla. Se on toiminut muun muassa luostarina, tislaamona ja sikolättinä.
Die (Drôme)

| Die |
| --- | --- |

 vaakuna
 Die
 Koordinaatit: 44°45′13″N, 5°22′13″E 
Valtio:  Ranska
Alue:  Rhône-Alpes
Departementti:  Drôme
Arrondissementti:  Die
Väkiluku:  4 400
 
 Kunnan kotisivut 
Infobox OKVirheellinen NIMI-arvo: 
Die on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyyksiä ovat 1000-luvulta peräisin oleva Notre-Damen katedraali sekä Valcroissantin luostari. Dien erikoisuus on kuohuviini Clairette de Die.
Aiheesta muualla

Kuvia tai muita tiedostoja aiheesta Die (Drôme) Wikimedia Commonsissa
Cathédrale Notre-Dame de Die
Abbaye de Valcroissant
Daniel Horton

| Daniel Horton> Henkilötiedot |
| --- | --- |
Koko nimi:  Daniel Horton
Syntynyt: 21. huhtikuuta 1984 (ikä 40) Baton Rouge, Louisiana
Kansalaisuus:   Yhdysvallat
Koripalloilija
Pelipaikka:  Pelintekijä/heittävä takamies
Pituus:  187 cm
Paino:  98 kg
Nyk. joukkue:   Korihait
Sarja:  Korisliiga
Pelaajaura
Yliopistojoukkueet
2002–2006:  Michiganin yliopisto
Seurajoukkueet
2006–2007 2006–2007 2007–2008 2007–2008 2008–2009 2009–2010 2012–2013:   Pınar Karşıyaka  Los Angeles D-Fenders  Albuquerque Thunderbirds  Hyères-Toulon Var Basket  Élan Béarnais Pau-Orthez  Hyères-Toulon Var Basket  Korihait
Daniel Horton (s. 21. huhtikuuta 1984 Baton Rouge, Louisiana) on yhdysvaltalainen koripalloilija, pelipaikaltaan pelintekijä ja heittävä takamies. Hän edusti Suomen Korisliigassa pelaavia Uudenkaupungin Korihaita.
Erittäin hyvän yliopistokoripallouran jälkeen Horton pelasi NBA-joukkue Miami Heatissä yhden ottelun. Tämän jälkeen hän pelasi Turkin pääsarjassa, D-Leaguessa ja Ranskan pääsarjassa. Elokuussa 2012 Horton teki pelaajasopimuksen suomalaisen Korihaiden kanssa.
Aiheesta muualla

NBA:n pelaajaprofiili (englanniksi)
As the Darkness Enters

| As the Darkness Enters Baptism |
| --- | --- | --- |

Studioalbumin tiedot
 Julkaistu: 2. marraskuuta 2012
 Formaatti: CD, LP (2013)
 Tuottaja(t): Jari Tuomainen
 Tyylilaji: black metal
 Kesto: 46.18
 Levy-yhtiö: Northern Heritage
Baptismin muut julkaisut
| Chalice of Death (EP) 2010 | As the Darkness Enters 2012 | Gloria Tibi Satana 2015 |
As the Darkness Enters on suomalaisen black metal -yhtye Baptismin neljäs studioalbumi. Se julkaistiin vuonna 2012 levymerkillä Northern Heritage.
Kappaleet

Introduction – 1.49 (instrumentaali)
Bringer of Misery – 5.06
Chalice of Death – 5.42
The Prayer – 8.18
Esoteric Spheres – 6.28
Sieluni Temppeli – 6.13
Spell of Penitence – 4.54
Casus in Tenebris – 7.48
Kokoonpano

| --- | --- |
 Muusikot Lord Sargofagian – laulu, kitara, säveltäjä, sanoittaja  Wicked Iskanius – soolokitara (kappale 6)  LRH – rummut  Syphon – basso  SG.7 – kosketinsoitin, taustalaulu  TG – soolokitara, basso (kappale 8)  Infection – laulu (kappale 4)  Hoath Torog – laulu (kappale 3)  Wrath – laulu (kappale 8) :  Tuotanto J. Tuomainen – tuottaja, miksaaja  TG – säveltäjä, äänittäjä  LRH – säveltäjä  Spellgoth – säveltäjä (kappale 1)  J. Nefastos – sanoitukset, grafiikka (symboli)  Jukka Siikala – kansikuva  Maija Lahtinen – valokuvat  Kristiina Lehto – grafiikka
Arvostelut

Imperiumi: 8½/10
Inferno:
Aiheesta muualla

As the Darkness Enters Discogsissa. (englanniksi)
Albumi As the Darkness Enters Encyclopaedia Metallum -sivustolla (englanniksi)
Amerikanansikka

| Amerikanansikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ansikat Waldsteinia
Laji::  fragarioides
Kaksiosainen nimi
 Waldsteinia fragarioides  (Michx.) Tratt. 
Synonyymit
 Bossekia fragarioides (Michx.) Raf.  Comaropsis fragarioides (Michx.) DC. ex Ser.  Dalibarda fragarioides Michx.  Geum fragarioides (Michx.) Smedmark  Rubus fragarioides (Michx.) Dum.Cours. 
Katso myös
   Amerikanansikka Wikispeciesissä   Amerikanansikka Commonsissa 
Infobox OKNimi-testi OK: 
Amerikanansikka (Waldsteinia fragarioides) on ruusukasvien heimoon ja ansikoiden sukuun kuuluva kasvilaji. Laji muistuttaa ulkonäöltään läheisiä sukulaisiaan mansikoita (Fragaria) ja intianhanhikkia (Potentilla indica), mutta eroaa näistä kuitenkin mm. pyöreämmillä lehdillään.
Ulkonäkö ja koko

Amerikanansikka on ikivihreä, monivuotinen ruohokasvi, joka kasvaa 8-20 senttimetrin korkuiseksi. Lajilla on maavarsi ja rönsyjä.
Kasvin näyttävät, keltaiset kukat ilmestyvät aikaisin keväällä; kukinta jatkuu kesäkuulle asti. Kaksineuvoiset kukat ovat säteissäissymmetrisiä ja viisiteräisiä. Ulommat verholehdet puuttuvat. Kasvilla on viisi keltaista terälehteä. Hedelmävarret ovat hieman karvaisia.
Kromosomiluku on 2n = 42.
Levinneisyys

Amerikanansikka on kotoisin Pohjois-Amerikan itäosista, jossa sen levinneisyysalue ulottuu Minnesotasta, Ontariosta, Quebecista ja Mainesta etelään Indianaan ja Pennsylvaniaan, vuorilla jopa niin etelään kuin Pohjois-Carolinaan asti.
Elinympäristö

Amerikanansikka kasvaa kosteissa tai kuivissa metsissä varjoisilla kasvupaikoilla.
Uhanalaisuus

Laji on luokiteltu vaarantuneeksi Connecticutissa, Illinoisissa ja Mainessa, uhanalaiseksi New Hampshiressa, silmälläpidettäväksi Massachusettsissa ja harvinaiseksi Indianassa.
Käyttö

Amerikanansikkaa käytetään joskus koristekasvina puuryhmiin ja perennapuutarhoihin. Irokeesit käyttävät amerikanansikkakeitettä verilääkkeeksi, murskattujen kasvien haudetta puolestaan käärmeenpuremiin.
Piirros kasvista
Käännös suomeksi
Antipop

| Antipop Primus |
| --- | --- | --- |

Studioalbumin tiedot
 Äänitetty : 1999
 Julkaistu: 19. lokakuuta 1999
 Tuottaja(t): Primus, Tom Morello, Tom Waits, Fred Durst, Matt Stone, Stewart Copeland
 Tyylilaji: alternative metal   funk rock
 Kesto: 63.15
 Levy-yhtiö: Interscope, Prawn Song
Listasijoitukset
  39.
Primuksen muut julkaisut
| Rhinoplasty 1998 | Antipop 1999 | Animals Should Not Act Like People 2003 |
Antipop on Primuksen kuudes albumi, jonka jälkeen Primus piti 12-vuotisen tauon levyttämisestä, lukuun ottamatta vuoden 2003 singleä Animals Should Not Act Like People, kahta live DVD:tä ja vuoden 2006 kokoelmalevyä.
Levyssä esiintyy lukuisia muita vierailevia artisteja, muun muassa James Hetfield Metallicasta, Tom Waits, Martina Topley Bird, Jim Martin ja Tom Morello Rage Against the Machinestä. Levyllä on myös monia tuottajia, kuten South Park-sarjasta kuuluisa Matt Stone sekä Fred Durst.
Kappalelista

Intro – 0.17
Electric Uncle Sam – 2.55
Natural Joe – 4.12
Lacquer Head – 3.49
The Antipop – 5.33
Eclectic Electric – 8.34
Greet the Sacred Cow – 5.10
Mama Didn`t Raise No Fool – 5.04
Dirty Drowning Man – 4.48
Ballad Of Bodacious – 3.28
Power Mad – 3.42
Final Voyage of the Liquid Sky – 5.39
Coattails of a Dead Man – 9.57
6:17 kohdalla kappaleen Coattails of a Dead Man päätyttyä kuullaan piilotettu kappale, "The Hecler", Suck on This-levyltä.
Kokoonpano

Les Claypool – bassot,  laulu
Larry LaLonde – kitara, syntetisaattori kappaleessa 6
Bryan Mantia – rummut
Kokoonpano > Vierailevat Artistit

Tom Morello - Kitara kappaleissa 2, 8 ja 11
James Hetfield - Kitara kappaleessa 6
Jim Martin - Kitara kappaleessa 6
Martina Topley-Bird - Laulut kappaleissa 9 ja 13
Tom Waits - Mellotron, laulut kappaleessa 13
Arvostelut

AllMusic:
Soundi:
Aiheesta muualla

Antipop Discogsissa. (englanniksi)
Oliver Twist (yhtye)

Oliver Twist oli suomalainen pop rock -yhtye, joka levytti yhden pitkäsoiton Polarvox-levy-yhtiölle.
Jäsenet

Kai Jämsä ‎– laulu, kitara, taustalaulu
Marko 'Puke' Kataja ‎– kosketinsoittimet, harmonikka
Leevi Leppänen ‎– rummut, lyömäsoittimet
Pete Pethman ‎– kitara
Rona Verona ‎– bassokitara
Diskografia

Kuljen sun unta (1991,  Polarvox)
Aiheesta muualla

Oliver Twist (yhtye)n esitystuotanto Suomen äänitearkistossa (1901–1999)
Oslon oopperatalo

Oslon oopperatalo on vuonna 2008 valmistunut oopperatalo Oslossa, Norjassa. Rakennuksessa harjoittelee ja esiintyy Norjan kansallisooppera ja -baletti, Den Norske Opera & Ballet. Oopperatalo sijaitsee veden äärellä vanhalla satama-alueella. Oopperatalon lasiseinät nousevat vedenrajasta, rakennus itse ulottuu merenpinnan alle. Oopperatalon viistolla katolla voi kävellä ja katsella maisemia.
Oslon oopperatalo
Käännös suomeksi
Die Another Day

| ”Die Another Day” Madonna |
| --- | --- | --- |

Singlen tiedot
 Albumilta: American Life
 Julkaistu: 22. lokakuuta 2002
 Tuottaja(t): Madonna   Mirwais Ahmadzaï
 Tyylilaji: pop, dance
 Kesto: 04.38
 Levy-yhtiö: Maverick, Warner Bros.
Madonnan muut singlet
| ”What It Feels Like for a Girl” 2001 | ”Die Another Day” 2002 | ”American Life” 2003 |
Die Another Day on yhdysvaltalaisen poplaulaja Madonnan ensimmäinen single albumilta American Life, joka on hänen yhdeksäs studioalbuminsa. Se julkaistiin lokakuussa 2002 Madonnan ja Mirwais Ahmadzaïn tuottamana ja se nousi Britanniassa singlelistan kolmoseksi ja Yhdysvalloissa Billboardin sijalle kahdeksan.
Kappale on tehty James Bond -elokuvaan Kuolema saa odottaa (Die Another Day) ja se oli menestynein Bond-teema sitten 1980-luvun sävellysten. Sen musiikkivideolla kahdeksi henkilöksi jakautunut Madonna, joka esittää elokuvassa miekkailunopettajaa, taistelee valko- ja mustapukuista itseään vastaan ja joutuu pohjoiskorealaisten terroristien kiduttamaksi. Videon lopussa Madonna yritetään tappaa sähkötuolilla, mutta hän pääsee pakenemaan. Musiikkivideon on ohjannut ruotsalainen Traktor-ohjaajaryhmä ja video on yksi Madonnan kalleimmista, maksaen 6 miljoonaa dollaria.
Kappaleen viralliset versiot

Albumiversio (4:27)
Radio Edit (3:30)
Dirty Vegas Main Mix (10:10)
Dirty Vegas Main Dub (9:10)
Dirty Vegas Radio Edit (4:24) (promoversio)
Thunderpuss Club Mix (9:26)
Felix Da Housecat/Thee RetroLectro Mix (7:00)
Felix Da Housecat/Thee RetroLectro Radio Edit (3:41) (promoversio)
Felix Da Housecat/Thee Die Another Dub (8:33) (promoversio)
Brother Brown Bond-Age Club (7:51)
Brother Brown Bond-Age Dub (7:19) (promoversio)
Brother Brown Bond-Age Radio Edit (3:36) (promoversio)
Deepsky Mix (7:29)
Deepsky Dub (7:35) (promoversio)
Deepsky Radio Edit (4:12) (promoversio)
Calderone & Quayle Afterlife Mix (8:52)
Calderone & Quayle Afterlife Dub (10:08) (promoversio)
Richard "Humpty" Vission Electrofried Mix (6:02)
Richard "Humpty" Vission Electrofried Radio Edit (3:36) (promoversio)
Doris

Doris voi tarkoittaa seuraavia:
Doris, naisen etunimi
Doris, kreikkalaisen mytologian hahmo, Okeanoksen ja Tethyksen tytär
Doris, antiikin Kreikan maakunta
(Aasian) Doris eli doorilainen heksapolis, antiikin kreikkalaisten siirtokuntien alue Kaariassa
48 Doris, asteroidi
Doris, J. Karjalainen ja Mustat lasit -yhtyeen studioalbumi vuodelta 1985
Doris, sukunimenä:
Ennio Doris (1940–2021), italialainen liikemies ja miljardööri
Michelle O’Neill (o.s. Doris, s. 1977), pohjoisirlantilainen poliitikko
Stacy Doris (1962–2012), yhdysvaltalainen runoilija ja kielenkääntäjä
DORIS, Double Ring Store tai Doppel-Ring-Speicher, DESY-tutkimuskeskuksen hiukkastutkimuksen varastorengas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Doris”, voi hakea sivunnimihaulla, laajalla sivunnimihaulla tai tekstihaulla.
Otavan koulu

| Otavan koulu |
| --- | --- |
 Otavan koulu ja kirjasto Mikkelin Otavan taajamassa.
Sijainti:  Otavantie 2D, 50670 Otava (Mikkeli)
Koordinaatit:  61.6475°N, 27.0754°E
Tyyppi:  suomenkielinen alakoulu
Perustettu:  2005
Rehtori:  Antti Karjula
Luokat:  1–6
Oppilaita:  179 (20.9.2015)
Verkkosivut
Otavan koulu on Mikkelin Otavan kaupunginosassa toimiva suomenkielinen alakoulu (luokka-asteet 1–6). Nykyinen Otavan koulu aloitti opetustoimintansa vuonna 2005, kun Otavan kaksi vanhaa koulua yhdistettiin. Koulua käy noin 180 oppilasta.
Viereisen Otavan opiston (Otavia) koordinoimana toimii Nettiperuskoulu, joka on verkko-opintoja painottava tapa suorittaa peruskoulun oppimäärä.
Aiheesta muualla

Koulun aiemmat kotisivut
Doris (mytologia)

Doris ratsastaa hippokampoksella kantaen kahta soihtua Poseidonin ja Amfitriten hääkulkueeseen, veistosryhmän jalusta 100-luvulta eaa.
Doris (m.kreik. Δωρίς, Dôris) oli kreikkalaisessa mytologiassa okeanidi, Okeanoksen ja Tethyksen tytär, joka edusti meren rikkauksia ja anteliaisuutta. Puolisonsa Nereuksen kanssa heillä oli viisikymmentä tytärtä, nereidit.
Otavan kirjallisuustieto

| Otavan kirjallisuustieto |
| --- | --- |
Kirjailija:  toim. Risto Rantala ja Kaarina Turtia
Kuvittaja:  Virpi Hämeen-Anttila Pekka Vuori
Genre:  hakuteos
Kustantaja:  Otava
Julkaistu:  1990
Ulkoasu:  sidottu
Sivumäärä:  957
ISBN:  951-1-09209-X
Löydä lisää kirjojaKirjallisuuden teemasivulta
Otavan kirjallisuustieto on vuonna 1990 ilmestynyt kirjailijoita ja kirjallisuutta laajasti esittelevä aakkosellinen hakuteos. Sen ovat toimittaneet Risto Rantala ja Kaarina Turtia.
Otava julkaisi teoksen satavuotisen historiansa kunniaksi. Teoksessa on 7 000 hakusanaa, joista kirjailijoita on lähes 5 000 ja heistä suomalaisia 650. Heidän tuotantonsa lisäksi esitellään termejä, kirjallisia hahmoja ja katsauksia eri maiden kirjallisuudesta. Kirjoittajien muodostaman neuvottelukunnan puheenjohtajana toimi Hannes Sihvo.
Aihepiiri kattaa Euroopan lisäksi muun maailman kirjallisuutta, ja mukana on myös usein hakuteoksista pois jääviä jännitys- ja viihdekirjallisuuden edustajia. Hakemisto sisältää 14 000 suomalaista ja suomennettua teosta, jotka viittaavat kirjailija-artikkeliin tai johonkin muuhun hakusanaan.
Arviot

Teoksen ilmestymisen jälkeisenä vuonna kirjoittamassaan kritiikissä Pekka Tarkka tyrmää teoksen hakusanojen valintaperusteet: "Kirjallisuustieto muistaa hartaasti myös antikvaarista sekundaa, joka joutui aikoja sitten vintille" ja paheksuu, että Helena ei vie Homerokseen vaan Aino Räsäsen kirjaan "Soita minulle, Helena!". Mauri Sariolalle on omistettu 59 riviä, mutta Väinö Linna saa vain 41. Kun Maria Jotunista sanotaan kirjassa, että hän "ei ole suuren lukijakunnan kirjailija", Tarkka muistuttaa, että "samaan aikaan Kirjallisuustiedon kanssa ilmestyi Huojuvan talon kymmenes painos". Lopulta Tarkka antaa teokselle kuitenkin armon: "Työkaluna Otavan kirjallisuustieto osoittautuu loppujen lopuksi käyttökelpoiseksi. Yleensä se on ajan tasalla, meneepä joskus edellekin, esimerkiksi mainitessaan Wallace Stevensin runojen suomennosvalikoiman, joka ei ole vielä ilmestynyt."
Daimio

Daimio Tsugaru Tamenobu (1550 – 1608)
Daimio eli daimyō (jap. 大名) oli japanilaisen lääninherran arvonimi 1100-luvulta 1800-luvulle. Sananmukaisesti se tarkoittaa suurta nimeä. Nimitystä käytetään joskus myös mahtisukujen päämiehistä. Shōgun valittiin tyypillisesti daimioiden joukosta. Daimioiden määrä vaihteli, mutta keskimäärin heitä oli yhtäaikaisesti noin 250 ympäri Japania.
Daimiot Edo-kaudella

Ennen Edo-kautta termillä "daimio" ei ollut vakiintunutta merkitystä. Se kuitenkin muodostui tarkoittamaan sotureita tai heidän jälkeläisiään, joiden läänit tuottivat arviolta 10 000  kokua riisiä tai sitä vastaavan määrän muita tuotteita. Termin käytössä esiintyi kuitenkin poikkeuksia myös Edo-kaudella.
Daimiot käyttivät vaatetuksessaan yleensä violettia väritystä. Vaalea ja tumma purppura vaihtuivat tummaan tai vaaleaan vihreään, punaiseen ja lopulta mustaan. Vaatetuksen väri määritti, kuinka korkeassa asemassa daimio oli. Kaikkein korkeimmissa arvoissa olevat daimiot luettiin jalosukuisiin.
Vuoden 1600 Sekigaharan taistelu aloitti Edo-kauden. Shōgun Tokugawa Ieyasu järjesti vanhat klaanit ja provinssit (kuni) uuteen järjestykseen (han) riisintuotannon mukaan. Daimiotkin jaettiin kolmeen ryhmään. Jakoperusteena oli daimion suhde johtavaan Tokugawan sukuun. Shinpan-ryhmään sijoitettiin sukulaiset, fudait olivat olleet Tokugawan liittolaisia ja tozamat taasen suvun vihollisia. Vuoden 1800 aikoihin Japanissa oli 170 daimiota.
Shinpan-daimioille annettiin laajat han-alueet johdettavikseen. Muutamalle fudai-daimiolle annettiin suurehkot alueet, mutta useimmat saivat pienen. Fudait aseteltiin strategisesti puolustamaan kauppateiden alueita ja muita tärkeitä kohteita. Monet fudai-daimiot saivat myös paikan Edon shōgunaatissa, ja jotkut jopa rōjūn arvonimen. Fudain ja tozaman erona olivat juuri nämä hallinnosta tarjotut virka-asemat: Tozamat eivät niitä saaneet.
Eräät tozama-daimiot saivat itselleen laajoja läänityksiä, kun taas toiset heistä olivat vain kuuluisia kuten Mori no Nagato, Shimazu no Satsuma, Date no Sendai ja Uesugi no Yonezawa. Shōgun Tokugawa piti heitä uhkana ja pelkäsi heidän mahdollisesti kapinoivan, mutta silti shogun-perheen ja tozamien kesken solmittiin onnistuneita avioliittoja.
Sankin kōtai -järjestelmän mukaan kaikki daimiot joutuivat viettämään joka toisen vuoden Edossa jättäen perheensä omille haneilleen. Tämä paransi daimioiden toiminnan kontrollia. Ajan myötä Tokugawat keksivät uusia järjestelmiä, joilla daimiot pidettiin valvovan silmän alla. Heidät määrättiin osittain rahoittamaan julkisten teiden rakennusta eivätkä he saaneet rakentaa laivoja tai linnoituksia. Muitakaan sotilaallisen voiman osoituksia kiellettiin esittämästä.
Valvontajärjestelmien ja ylenmääräisen rahanmenon vuoksi daimiot kääntyivät Tokugawan shogunaattia vastaan Meijin uudistuksessa. Uudistuksen jälkeen, vuonna 1869 daimiot ja kuget muodostivat uuden aristokraattisen luokan nimeltään kazoku.
Vuonna 1871 hanit kumottiin, uudet aluejärjestelmät laadittiin, ja daimioiden aikakausi oli virallisesti ohi.
Andorran talous

| Andorran talous |
| --- | --- |
 Andorralaisen pankin päätoimistorakennus.
Valuutta:  euro
Tilastot
BKT:  2,859 miljardia euroa (2023)    (PPP) 2,886 miljardia euroa (2017)
- per asukas:  33 594 euroa (2023) (PPP) 38 582 (2017)
Työvoima:  51 599 (2023)
Työttömyys:  1,6 % (2023)
Ulkomaankauppa ja -investoinnit
Vienti:  236 miljoonaa euroa (2023)
Merkittävimmät vientimaat:  Espanja (78,3 %), Ranska (6,2 %)
Tuonti:  1,84 miljardia euroa (2023)
Merkittävimmät tuontimaat:  Espanja (66,1 %), Ranska (11,5 %)
Julkinen talous
Andorran talouden keskeisin osa on matkailuala. Palvelusektori kokonaisuudessaan työllistää 87,4 prosenttia maan työväestöstä. Työttömyysaste on pieni, mutta monet töistä on kausiluonteisia ja sijoittuivat matkailun talvisesonkiin. Työvoimasta on myös pulaa, ja andorralaiset yritykset joutuvat houkuttelemaan työntekijöitä Espanjasta ja Ranskasta. Maatalous on ollut perinteisesti merkittävä sektori, mutta sen asema on pienentynyt 1900-luvulla. Tärkeimmät maanviljelytuotteet ovat tupakka, vehnä ja heinä.
Andorran talous perustuu vapaisiin markkinoihin, ja sen talous on europpalaisen keskitason yläpuolella ja naapureidensa Espanjan ja Ranskan tasolla. Andorra käyttää euroa valuuttana. Andorran ulkomaankauppa on alijäämäistä, sillä maa joutuu tuomaan suurimman osan kulutustavarasta ulkomailta.
Talouden sektorit > Maatalous

Maatalous on Andorran perinteisiä talouden aloja, ja se oli pitkään talouden keskeisin sektori. Sen merkitys on kuitenkin pienentynyt selvästi. Vain pieni osa valtion alasta on kelvollista maatalouteen. Maatilat ovat usein pieniä. Tärkeimmät maanviljelytuotteet ovat tupakka, vehnä ja heinä.
Andorran tilastokeskuksen mukaan vuonna 2023 noin 20,7 neliökilometriä maata oli maatalouden käytössä. Siitä yli puolet oli laidunmaana. Heinää viljeltiin 4,8 neliökilometrin alueella ja tupakkaa 1,1 neliökilometrin alueella. Lisäksi peruna on merkittävä kasvi. Tärkein karjaeläin on lammas. Vuonna 2023 lampaita oli 2 248. Nautoja oli 1 429, hevosia 590 ja vuohia 368.
Andorra ei pysty tuottamaan ruokaa kotimaisen tarpeen vaatimaa määrää, joten sen ruokaturva on riippuvainen rajanaapureista Espanjasta ja Ranskasta.
Talouden sektorit > Teollisuus

Teollisuustuotanto Andorrassa on pientä. Vain 3,8 prosenttia yrityksistä on teollisuusyrityksiä ja 4,4 prosenttia työvoimasta töissä teollisuudessa. Tuotanto on pääsääntöisesti keskittynyt kotimaanmarkkinoihin. Tärkeimpiä teollisuustuotteita ovat tupakat ja sikarit, tekstiilit, nahka- ja puutuotteet sekä ruoka.
Eniten teollisuusyrityksiä oli vuonna 2018 luovan alan tuotteiden valmistuksessa. Seuraavaksi suurimmat alat yritysten määrässä olivat ruoka- ja juomateollisuus, puuteollisuus ja koneiden valmistus. Työntekijöitä oli eniten tupakkateollisuudessa.